[{"text_idx": "#000000", "text": "Plej proksimaj haltejoj de publika trafiko: Bi\u0301lovice nad Svitavou (trajnlinio S2, buslinioj 75 kaj 210), R\u030ci\u0301cmanice (buslinio 210)"}, {"text_idx": "#000001", "text": "Interesaj lokoj en la c\u0302irkau\u0306aj\u0302o: arboreto R\u030ci\u0301cmanice nemalproksime de arbara herbejeto (sed necesas veni ekster tiun c\u0302i arbaran vojon)"}, {"text_idx": "#000002", "text": "Ebloj por parkado de au\u0306toj: en la supra, orienta parto de la vojo disponeblas parkejo c\u0302erande de natur-rezervejo C\u030cihadlo, plue vi povas parki en R\u030ci\u0301cmanice au\u0306 en Bi\u0301lovice nad Svitavou"}, {"text_idx": "#000003", "text": "Longeco de la arbara vojo: 2 km"}, {"text_idx": "#000004", "text": "Karakterizo de la arbara vojo \u201eBrne\u030cnka\u201c: temas pri arbara vojo kondukanta al unu el la plej interesaj lokoj proksime de Brno \u2013 arboreto R\u030ci\u0301cmanice (punkto 2 en la suba mapo). Bedau\u0306rinde g\u0302i estas por plejparto de turistoj nealirebla, c\u0302ar g\u0302i kutime estas malfermita nur dum specialaj \u201ctagoj de malfermitaj pordoj\u201d. Kialo estas, ke diference de la arboreto en Kr\u030ctiny c\u0302i tiu arboreto trovig\u0302as profunde en la centro de arbaro kaj tial por la administranto de la arbaroj, Mendel-Universitato en Brno ne estas avantag\u0302e liveri laborfoton por la semajnfina agado. Tamen tio ne malhelpas g\u0302ui la arboreton almenau\u0306 parte kaj de ekstere admiri Monumenton de Arboj el la jaro 1938 \u2013 pli precize la sudan fasadon kun gravurita poemo de Jaroslav Vrchlicky\u0301 Arboj, kiun muzikigis prof. Antoni\u0301n Dyk (profesoro de Arbara Protekto kaj C\u0302asado). Plezurigos nin ankau\u0306 Konu\u030apek-herbejo (punkto 3 en la suba mapo) kaj kompreneble ankau\u0306 la herbejeto proksime de la arboreto (punkto 4 en la suba mapo). Survoje inter Konu\u030apek-herbejo kaj la herbejeto meritas vian atenton Rompita Kruco. Lau\u0306 legendo estis c\u0302i-loke atakitaj foiristoj el Babice revenantaj el Brno. Neniu el ili estis vundita, tial ili starigis tie krucon kun bildo de Kristo."}, {"text_idx": "#000005", "text": "Koncerne la tutan longecon de la traceo, la oficiala eduka mapo de Arbara Panteono montras la arbaran vojon Brne\u030cnka g\u0302is Bi\u0301lovice nad Svitavou, dum Mapy.cz finas g\u0302in c\u0302e la arboreto. Do, kio g\u0302ustas?"}, {"text_idx": "#000006", "text": "Miaopinie la vojo oficiale komencig\u0302as c\u0302e Z\u030cilu\u030avky c\u0302e la naturrezervejo C\u030cihadlo kaj finig\u0302as c\u0302e la herbejeto proksime de la arboreto. La kvalito de la dau\u0306ranta vojo al Bi\u0301lovice (rug\u0302a turisma vojo) estas okulfrape malpli alta. Dum la tuta vojo dank\u2019 al adaptita surfaco tau\u0306gas ec\u0302 por s\u0302osea biciklo, la vojo al Bi\u0301lovice estas difektita kaj konvena por posedantoj de montbicikloj."}, {"text_idx": "#000007", "text": "En la kazo, ke vi volas al tiu c\u0302i arbara vojo alveturi per au\u0306to, vi povas fari duonrondan ekskurson: G\u0302i komencig\u0302os c\u0302e la orienta fino de Rosenauer-vojo kaj de vojo Brne\u030cnka kaj inter ambau\u0306 vojoj vi povas uzi bluan turistan traceon (punkto 3 en la suba mapo), eventuale en la tereno ne signitan vojon Vypa\u0301lenka (tiu mallongiga travojo tau\u0306gas ankau\u0306 por biciklistoj au\u0306 familioj kun beboc\u0302aretoj). La rondekskurso longas proksimume 4 g\u0302is 4,5 km. Alternative eblas la vojon mallongigi ankau\u0306 per rug\u0302a turisma traceo."}, {"text_idx": "#000008", "text": "La vojo mem tau\u0306gas por terenaj bicikloj, eventuale ankau\u0306 por familioj kun beboc\u0302aretoj."}, {"text_idx": "#000009", "text": "Skiza priskribo de la arboreto R\u030ci\u0301cmanice"}, {"text_idx": "#000010", "text": "La arboreto super vilag\u0302o R\u030ci\u0301cmanice estis fondita en 60-aj jaroj de pasinta jarcento pere de docento Jindr\u030cich Chmelar\u030c. G\u0302i estas 4,31 ha granda kaj enhavas unu el plej valoran kolekton de koniferaj arbospecioj en C\u0302eh\u0302io. Vidinda estas ekzemple tre granda arau\u0306kario c\u0302ilia, kiu ja normale estas en Argentino kaj C\u0302ilio. Ankau\u0306 vidinda estas Cunninghamia lanceolata el C\u0302inio, piceo mexika kaj piceo c\u0302iuau\u0306a, abio marokana. Unika estas ankau\u0306 pino unufolia el sudokcidenta Usono kun nur unu ononiso en fasketo."}, {"text_idx": "#000011", "text": "Informoj pri la arboreto estis transprenitaj el gazetara komuniko de Mendel-universitato."}, {"text_idx": "#000012", "text": "Punkto 1: komenco / fino de la vojo c\u0302e Natur-Rezervejo C\u030cihadlo"}, {"text_idx": "#000013", "text": "Punkto 4: arbara herbejeto c\u0302e la arboreto"}, {"text_idx": "#000014", "text": "Arbara vojo nomita lau\u0306 arbaristo Rosenauer de valo de Svitava rivero al Z\u030cilu\u030avky"}, {"text_idx": "#000015", "text": "Arbara vojo de Adamov al Babice nad Svitavou tra monumento de torture mortigitaj arbaristoj"}, {"text_idx": "#000017", "text": "De rando de Brno al Adamov tra du belvidejoj (18 km)"}, {"text_idx": "#000018", "text": "Klubo de esperantistoj en Brno"}]